L'Ajuntament de Sagunt celebra el Dia de la Comunitat Valenciana amb l'acte de lliurament de Medalles de la Ciutat
02 d’octubre 2020

L'Ajuntament de Sagunt celebrarà el Dia de la Comunitat Valenciana amb l'acte de lliurament de Medalles de Plata i d'Or de la Ciutat. El Teatre de Begoña del Port de Sagunt acollirà el divendres 9 d'octubre, a les 13h, l'acte d'homenatge a persones, clubs i institucions públiques i privades per la seua labor o servicis prestats. Una vegada finalitzat l'acte, a les 14h es dispararan dos mascletaes simultànies a Sagunt i al Port de Sagunt.

En l'acte s'atorgarà la Medalla de Plata de la Ciutat de Sagunt a Vicente Madrid Blánquez i, a continuació, la Medalla d'Or de la Ciutat de Sagunt al Club Deportivo Acero. A més, se'ls entregarà la Medalla d'Or de la Ciutat de Sagunt pels servicis prestats durant la crisi de la covid-19 a l'Hospital i Centres de Salut de Sagunt, a les farmàcies del municipi, a Serveis Socials Municipals, a la Guàrdia Civil de Sagunt, a la Comissaria de Policia Nacional de Sagunt, a la Policia Local de Sagunt, a l'Agrupació de Voluntaris de Protecció Civil, a la Societat Anònima de Gestió (SAG), als comerços de primera necessitat i de subministrament essencials de Sagunt, a taxistes i transportistes del municipi, al Consell Local Agrari i agricultors de Sagunt i a empreses funeràries, tanatoris i cementeris municipals.

L'acte podrà seguir-se en directe a través del [canal de Youtube](https://www.youtube.com/channel/UCNKihrcDrlEh_U_xBmYXKNA) de l'Ajuntament de Sagunt. 

  

![](/media/lzhlwtz3/94-programacio-9-d-octubre_c.jpg)  
  
​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-celebra-el-dia-de-la-comunitat-valenciana-amb-l-acte-de-lliurament-de-medalles-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-celebra-el-dia-de-la-comunitat-valenciana-amb-l-acte-de-lliurament-de-medalles-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-celebra-el-dia-de-la-comunitat-valenciana-amb-l-acte-de-lliurament-de-medalles-de-la-ciutat/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-celebra-el-dia-de-la-comunitat-valenciana-amb-l-acte-de-lliurament-de-medalles-de-la-ciutat/)